Sag om samvær
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

ØSTRE LANDSRET
DOM

afsagt den 22. december 2021

Sagen er behandlet for lukkede døre.

Sag BS-35527/2021-OLR
(12. afdeling)

Far
(beskikket advokat Brit Elling)

mod

Mor
(advokat Claus Christian Hansen)

Famillieretten i Næstved har den 13. september 2021 afsagt dom i 1. instans (sag
BS-50539/2020-NAE).

Landsdommerne Bloch Andersen, Ib Hounsgaard Trabjerg og Tanja Kantner
(kst.) har deltaget i ankesagens afgørelse.

Påstande
Far, har for så vidt angår det ordinære samvær påstået familierettens dom
stadfæstet.

For så vidt angår overleveringstidspunktet for ordinært samvær er der nedlagt
påstand om stadfæstelse af familierettens dom, for så vidt angår overleverings-
tidspunkt på samværets første dag, hvis børnene ikke er i skole/institution den-ne
dag.



2

Hvis børnene ikke er i skole /institution på dagen for samværets ophør, slutter
samværet kl. 15.30, medmindre andet er bestemt.

For så vidt angår ferie- og helligdagssamvær har Far nedlagt følgende påstande:

Vinterferie:
I ulige år fra fredag ved skoleferiens start med afhentning i skole/institution til
søndag kl. 15.30, 9 dage senere.

Efterårsferie:
I lige år fra fredag ved skoleferiens start med afhentning i skole institution til
søndag kl. 15.30, 9 dage senere.

Jul:
I ulige år fra den 23. december kl. 10.00 til den 27. december kl. 15.30.

Nytår:
I lige år fra den 28. december kl. 10.00, til dagen før skolestart kl. 15.30.

Påske:
I lige år fra fredag før palmesøndag med afhentning i skole/institution til ons-dag
før skærtorsdag kl. 15.30.

I ulige år fra onsdag før skærtorsdag kl. 10.00 til 2. påskedag kl. 15.30.

Sommerferie:
Principalt:
Stadfæstelse af familierettens dom.

Subsidiært:
I 2022: 21 dage med alle tre fællesbørn, hvoraf maksimalt 7 dage i sammenhæng
med Barn 3, født Dato (2018), og maksi-malt 14 dage med Barn 1, født Dato
(2012), og Barn 2, født Dato (2014). Feriepe-rioderne er fra fredag kl. 15.30 til
fredag kl. 15.30.

I 2023 og 2024: 21 dage med alle tre fællesbørn fordelt på to uger af 14 dage og
en uge af 7 dage. Ferieperioden er fra fredag kl. 15.30 til fredag 15.30.

Fra 2025: 3 sammenhængende uger for alle tre børn.

Sommerferiens placering:
Stadfæstelse af familierettens dom.



3

Kristi himmelfartsdag, pinse, store bededag:
Stadfæstelse af familierettens dom.

Overleveringstidspunkt ved ferie - og helligdagssamvær: Hvis børnene ikke er i
skole/institution på samværets første dag, begynder samværet kl. 10.00.

Hvis børnene ikke er i skole/institution på dagen for samværets ophør, slutter
samværet kl. 15.30.

Mor, har påstået dommen stadfæstet med følgende ændringer:

Barn 1, født Dato (2012), Barn 2, født Dato (2014), og Barn 3, født Dato (2018),
skal have hverdagssamvær med Far fra torsdag i lige uger med afhentning i
institution eller skole til mandag i ulige uger med aflevering i institution eller
skole.

Hvis børnene ikke er i skole/institution ved hverdagssamværets begyndelse,
begynder samværet med aflevering hos Far kl. 15.30, og hvis børnene ikke skal i
institution på dagen for samværets ophør, slutter samværet med aflevering hos
Mor kl. 7.30.

Far har sommerferie i 21 dage med Barn 1 og Barn 2, hvoraf mak-simalt 14 dage
sker i sammenhæng, og sommerferie i 14 dage med Barn 3, hvoraf maksimalt 7
dage sker i sammenhæng.

Far har jule- og påskeferie med børnene på følgende må-de:

Jul i ulige år fra den 23. december kl. 10.00 til den 27. december, kl. 15.30. Første
gang i 2021.

Påske i lige år fra fredag før palmesøndag med afhentning i skole/institution til
onsdag før skærtorsdag kl. 15.30. Første gang i 2022.

Hvis børnene ikke er i skole/institution ved ferie- og helligdagssamværets be-
gyndelse, begynder samværet med aflevering hos Far kl. 10.00, og hvis børnene
ikke skal i institution på dagen for ferie- og helligdags-samværets ophør, slutter
samværet med aflevering hos Mor kl. 15.30.



4

Far har fri proces under anken for den del af sagen, som vedrører påstanden om
stadfæstelse.

Forklaringer
Parterne har afgivet supplerende forklaring.

Far har forklaret blandt andet, at han den 15. januar flyt-ter i nyt hus i samme
område, og at Mor herefter overtager deres tidligere fælles hus. Han flytter
sammen med sin kæreste i det nye hus.

De har fulgt den 9/5 ordning, som byretten fastsatte. De havde lidt svært ved at
finde ud af samværet i efterårsferien. Han ville gerne have haft børnene 2 dage, så
de kunne se deres fætre, der var på besøg fra Land. Det lykkedes ikke.

Han har accepteret, at børnenes bopæl er hos Mor for at give børnene ro og ikke
skabe for mange problemer.

Han tror ikke, at det betyder så meget for børnene, om det er en 7/7 ordning eller
en 9/5 ordning. Han har et tæt og godt forhold til børnene. Det vil han ger-ne
bibeholde, og det bliver svært med et samvær på færre dage.

Barn 1 vil gerne spille computer hos ham, fordi Barn 1 ikke kan gøre det hos
Mor. Barn 1 har ikke sagt noget om den nye samværsordning. Han er glad og
efterlyser ikke at komme hjem til Mor før tid. Han og Mor var i novem-ber til
samtale på skolen. Det gik godt på skolen med Barn 1 bortset fra, at han ikke
rigtigt har knækket koden til atlæse.

Barn 2 er glad, og han klarer sig også godt i skolen. Skolen siger det samme
vedrørende børnene efter ændringen i samværet. Barn 2's forstoppelse er gået
væk, og Barn 2 får den hjælp, han skal have til toiletbesøg. Han har ikke ople-vet
problemer med kløe hos Barn 2 forud for det samvær, hvor Mor efter-følgende
kontaktede lægen.

Barn 3 er som hun plejer, og det fungerer bedst for hende, når skift sker i institu-
tionen. Barn 3 er lidt mere pylret, hvis skiftet sker mellem Mor og ham. Barn 3 er
glad, når hun bliver hentet og afleveret. Barn 3 bruger stadig sut. Det er fint med
ham, at Barn 3 bruger sut, så længe Mor synes. Barn 3 var vænnet af med bleen i
sommerferien hos ham, og Barn 3 bruger ikke ble hos ham. Mor vil stadig gerne
have, at Barn 3 bruger ble. Børnehaven er enig med ham i, at Barn 3 ikke behøver
have ble på hos ham, selvom Mor håndterer det anderledes.

Det er hans opfattelse, at 9/5 ordningen fungerer.



5

Han har i forhold til byrettens dom påstået, at samværet slutter kl. 15.30 i stedet
for kl. 7.30. Det er det tidspunkt, de normalt skifter på, og det giver god me-ning,
når børnene er syge, da de så kan blive i sengen hos den samværsforæl-der, de
vågner op hos om morgenen. Det er ikke, fordi han ikke kan stå op om morgenen.

Han har også ønsket at justere på feriesamværet, så han har børnene 9 dage fra
fredag til søndag, hvilket giver ham bedre mulighed for at tage dem med på ferie.
Han har ikke rejst så meget, fordi børnene har været små, men han håber, at de
kommer til det. Det er hans opfattelse, at Barn 3 godt vil kunne være væk fra Mor
i 9 dage. Barn 3 har jo været vant til 7/7 ordningen, ligesom der er lang tid til
næste ferie, som først er efterårsferien 2022.

Ved ferier ønsker han overlevering af børnene kl. 10, så børnene kan sove læn-
gere. Det betyder ikke så meget for ham, om samværet ved ferie slutter kl. 17
eller kl. 15.30, som ønsket af Mor.

Han forestiller sig ikke, at han skal have Barn 3 3 uger i træk i sommerferien. Der
skal hun være ældre end nu. Han har heller ikke tidligere haft børnene 3 uger i
træk i sommerferien, og han kan godt administrere familierettens afgø-relse.

Børnene er meget glade for hinanden, og Barn 3 ser meget op til sine store brød-
re.

Han oplever Barn 1 som glad, når han er på samvær hos ham, også da de havde
en 7/7 ordning. Barn 1 har været ked af skilsmissen, fordi han skal til samtaler
med forskellige folk.

Det er hans oplevelse, at også Barn 2 er glad for at være hos ham.

Mor har talt med børnene om, at de kan få en 10/4 ordning. Han tror ikke, at de er
gamle nok til at forstå, hvad det betyder.

I sommeren 2021 havde han børnene i 3 uger bortset fra én dag, hvor børnene var
sammen med hans forældre. Han har ikke reduceret samværet med børne-ne i
forbindelse med sidste jul.

Mor har forklaret blandt andet, at Far i 2021 skulle have haft 3 ugers
sommerferie med børnene, men at han sendte dem i institution i den ene uge. I de
resterende 14 dage tog han nogle dage på vandreferie i Italien og lod børnene
være hos deres bedsteforældre.



6

I juleferien satte familieretten juleferiesamvær op, men Far afholdt 2 dages
mindre ferie med børnene end planlagt. Han fratager børnene deres ret til at holde
ferie med ham.

I efterårsferien var børnene også i institution, så Far reducerede også deres
feriesamvær der.

Når Far begynder at holde sin ferie med børnene, er hun åben for, at hans
feriesamvær udvides med 2 dage, men så længe han bare sender dem i institu-
tion, vil hun hellere have, at børnene er hos hende, da de bliver kede af at skulle
være i institution i ferierne.

Hun mener slet ikke, at Far burde have 21 dages sommerferie med børnene, når
han reelt ikke holder ferie med dem, men hvis det skal gå lige op, må hun jo
acceptere det. Barn 3 er ikke gammel nok til at holde 14 dages sammenhængen-
de ferie hos Far.

Hun oplever, at børnene ikke er interesserede i at være hos Far. Hun over-hørte en
samtale mellem børnene om det.

Børnene blev skuffede over, at de ikke fik 10 dage hos hende, som de ønskede til
samtalerne. Hun mener, at samværet hellere skulle have været 11/3. Barn 1 har
fortalt hende, at han har sagt til Far, at han hellere vil hjem til hende, men at Far
bare siger ja og ikke gør andet.

Børnene er blevet bedre til at lege, efter at samværet med Far er reduceret. Hos
Far får de lov til at spille computer 4 timer om dagen i hverdagen og 7 timer om
dagen i weekenden.

Børnene bliver kede af det, når de skal til Far. De klamrer sig til hende, og det
føles som et overgreb at skulle aflevere dem. Barn 1 ringer nogle gange til hende
fra mobiltelefonen, når han cykler tidligt hjem fra skole, men han ringer kun kort,
da han er bange for, at Far skal opdage det.

Børnene er meget trætte, når de kommer tilbage fra Far. Hygiejnen er ikke i orden
hos Far. De kommer hjem med røde numser, Barn 3 med svamp i skeden,
børnene med svamp mellem tæerne og jordslået tøj.

Det er ikke korrekt, når Far siger, at han ikke vil sætte et langt samvær op i
sommerferien. I 2021 prøvede han at sætte 14 dage op i træk, også med Barn 3,
selvom familieretten havde bestemt noget andet.

Hun afleverede børnene kl. 7.30 til samvær i går. De skulle i hjemmeskole, og det
var derfor naturligt, at samværet startede kl. 7.30 svarende til en almindelig



7

skoledag. Far var ikke stået op, og børnene kom til et mørkt hus og blev mødt af
Far i boksershorts.

Hun tager ikke intime billeder af Barn 1, han er jo en stor dreng. Men hun ta-ger
billeder af Barn 2 og Barn 3 for at sende dem til lægen, når der er proble-mer med
deres hygiejne.

Der er en pædagog i børnehaven, som for børnehavens leder ikke fik lov til at
skrive det, hun gerne ville i rapporten om Barn 3.

Landsrettens begrundelse og resultat
For så vidt angår hverdagssamværet er landsretten enig i familierettens resultat.
Landsretten har herved lagt vægt på, at det på baggrund af oplysningerne i sa-gen,
herunder fra kommune, børnehave og skole, må lægges til grund, at begge
forældre er velfungerende og i stand til at varetage omsorgen for børnene.

Landsretten stadfæster derfor familierettens dom vedrørende hverdagssamvæ-ret.

Landsretten finder efter oplysningerne i sagen ikke grundlag for at fravige al-
mindelig praksis ved fastsættelse af længden af efterårs- og vinterferiesamvær.
Familierettens dom ændres derfor således, at feriesamværet i disse ferier udvi-des
fra 7 til 9 dage.

Henset til børnenes alder finder landsretten, at samværet i sommerferien skal
fastsættes i overensstemmelse med den af Mor nedlagte påstand for så vidt angår
sommerferien i 2022, og at sommerferiesamværet herefter fra 2023 skal
fastsættes i overensstemmelse med den af Far nedlagte subsidiære påstand.

Parterne ses i øvrigt at være enige om, at ferie- og helligdagssamvær skal be-
gynde kl. 10.00 og slutte kl. 15.30, hvis børnene ikke er i skole/institution.

THI KENDES FOR RET:

Familierettens dom stadfæstes, for så vidt angår spørgsmålet om Barn 1, født
Dato (2012), Barn 2, født Dato (2014), og Barn 3's, født Dato (2018), samvær
med Far, dog således at der sker følgende ændringer i samværet:

Vinterferie i ulige år fra fredag før ferien til søndag 9 dage senere.



8

Efterårsferie i lige år fra fredag før ferien til søndag 9 dage senere.

Sommerferie i 2022 for Barn 1 og Barn 2 21 dage i sommerferien, hvoraf
maksimalt 14 dage afholdes i sammenhæng, og for Barn 3 14 dage i
sommerferien, hvoraf maksimalt 7 dage afholdes i sammenhæng.

Sommerferie i 2023 og 2024 for alle tre fællesbørn 21 dage i sommerferien for-
delt således 14 dage afholdes i sammenhæng og 7 dage afholdes i sammen-hæng.

Sommerferie fra 2025 for alle tre fællesbørn 21 dage, der afholdes sammenhæn-
gende i sommerferien.

Ingen af parterne betaler sagsomkostninger for landsretten til den anden part eller
til statskassen.